
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 503 

14 Απριλίου 2005 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Υπαγωγή στην άμεση διαχείριση του Υπουργείου Οι¬ 
κονομίας και Οικονομικών της υπέρ του Ελληνικού 
Δημοσίου και για την εκτέλεση κοινωφελούς σκο¬ 
πού, κληρονομιάς Αιλής Ρηγοπούλου. 1 

ΑΠΟΦΑΣΕΙΣ 


Καταβολή εφάπαξ προσωρινού χορηγήματος για τις 
γιορτές Πάσχα2005 στους μερισματούχουςτου Με¬ 
τοχικού Ταμείου Πολιτικών Υπαλλήλων (ΜΤΠΥ). 2 

Έγκριση εργασίας νυκτερινής, Κυριακών και εξαιρέσι¬ 
μων ημερών προς συμπλήρωση της υποχρεωτικής 
φυλάκων - νυκτοφυλάκων υπηρεσιών της ΓΓΔΕ 

έτους 2005. 3 

Έγκριση υπερωριακής, νυκτερινής, Κυριακών και 
εξαιρέσιμων ημερών εργασίας του προσωπικού 
μονίμου και με σύμβαση της Δ/νσης ΚΕΣΟ, έτους 

2005. 4 

Καθορισμός της ειδικής έντυπης δήλωσης και των 
υποβαλλόμενων από τους υπόχρεους σε προσλή¬ 
ψεις φορείς δικαιολογητικών, για την εφαρμογή 
του άρθρου 6 του Ν. 2643/1998. 5 


Κήρυξη υποχρεωτικής της από 18.3.2005 ΣΣΕ 2005 με¬ 
ταξύ των εργαζομένων και επιχειρήσεων του κλά¬ 
δου Αμμοβολών - Χρωματισμών - Καθαρισμών και 
λοιπών συναφών επαγγελμάτων για εργασίες που 
γίνονται σε πλοία και βιομηχανικές εγκαταστάσεις, 
πλωτά και μη μέσα, είτε αυτά βρίσκονται στη θά¬ 


λασσα, είτε στην ξηρά. 6 

Κήρυξη υποχρεωτικής της από 8 Ιουλίου 2004 ΣΣΕ για 
τους όρους αμοιβής και εργασίας των Ηλεκτρονι¬ 
κών, Πτυχιούχων Ανωτέρων σχολών όλης της χώ¬ 
ρας. 7 

Σύσταση Ομάδας Διοίκησης Έργου για την μελέτη, 
επεξεργασία και τον καθορισμό προϋποθέσεων 
σχετικών με τη δημιουργίας Ατομικού Δελτίου Υγεί¬ 
ας Μαθητή. 8 

Σύσταση Ομάδας Διοίκησης Έργου για τον εκσυγχρο¬ 
νισμό και την ταξινόμηση της Υγειονομικής Νομο¬ 
θεσίας. 9 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Υπαγωγή στην άμεση διαχείριση του Υπουργείου Οικονο¬ 
μίας και Οικονομικών της υπέρ του Ελληνικού Δημοσί¬ 
ου και για την εκτέλεση κοινωφελούς σκοπού, κληρο¬ 
νομιάς Αιλής Ρηγοπούλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 25.797/15.9.1981 δημόσια διαθήκη της 
Αιλής χας Θεοδ. Ρηγοπούλου που συντάχθηκε ενώπιον 
του συμβολαιογράφου Ξυλοκάστρου Γεωργίου Αθαν. Φε¬ 
λούκα και δημοσιεύθηκε με το υπ’ αριθμ. 156/26.5.1982 
πρακτικό του Μον. Πρωτοδικείου Κορίνθου, με την οποία 
εγκατέστησε κληρονόμο της μεταξύ των άλλων και το Ελ¬ 
ληνικό Δημόσιο, στο οποίο άφησε ακίνητο που βρίσκεται 
στο Ξυλόκαστρο Κορινθίας επί της οδού Ιωάν. Ιωάννου 
47, με σκοπό να λειτουργήσει εκεί Παιδικός Σταθμός. 

2. Την υπ’ αριθμό Υ. 456/817/25.9.1985 απόφαση του 
Αναπληρωτή Υπουργού Οικονομικών με την οποία έγινε 
αποδεκτή η ανωτέρω κληρονομιά υπέρτου Ελληνικού Δη¬ 
μοσίου (ΦΕΚ72/21.10.1985τεύχος Παράρτημα). 

3. Τις διατάξεις των άρθρων 36 παρ.1 και 46 παρ.1 του 
Α.Ν. 2039/1939. 

4. Την υπ’ αριθμ. 47/6.12.2004 γνωμοδότηση του Συμ¬ 
βουλίου Εθνικών Κληροδοτημάτων. 

δ.Την υπ’ αριθ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών με την οποία ανατέθηκαν αρμοδιότητες στους 
Υφυπουργούς Οικονομίας και Οικονομικών (ΦΕΚ 519 τ. 
Β'). 

Με πρόταση του Υφυπουργού Οικονομίας και Οικονο¬ 
μικών αποφασίζουμε: 

Άρθρο μόνο 

Υπάγουμε στην άμεση διαχείριση του Υπουργείου Οι¬ 
κονομίας και Οικονομικών, την κληρονομιαία περιουσία 
της Αιλής χας Θεοδ. Ρηγοπούλου, η οποία φέθηκε στο Ελ¬ 
ληνικό Δημόσιο με την υπ’ αριθμ. 25.797/15.9.1981 δημό¬ 
σια διαθήκη της που συντάχθηκε ενώπιοντου συμβολαιο¬ 
γράφου Ξυλοκάστρου Γεωργίου Αθαν. Φελούκα και δη¬ 
μοσιεύθηκε με το υπ’ αριθμ. 156/26.5.1982 πρακτικό του 
Μον. Πρωτοδικείου Κορίνθου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η περιουσία αυτή συνίσταται σ’ ένα οικόπεδο έκτασης 
554,20τ.μ., εντός του οποίου υπάρχει παλαιό ισόγειο κτί- 
σμα, που βρίσκεται στο Ξυλόκαστρο Κορινθίας επί της 
οδού Ιωάν. Ιωάννου 47, με σκοπό να λειτουργήσει εκεί 
Παιδικός Σταθμός με την επωνυμία «Τσαγρίδειος Παιδι¬ 
κός Σταθμός». 

Στον Υφυπουργό Οικονομίας και Οικονομικών αναθέτου¬ 
με τη δημοσίευση και εκτέλεση του παρόντος διατάγματος. 

Αθήνα, 4 Απριλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 
-♦- 

ΑΠΟΦΑΣΕΙΣ 

Αριθ. 11331 (2) 

Καταβολή εφάπαξ προσωρινού χορηγήματος για τις 
γιορτές Πάσχα 2005 στους μερισματούχους του Με¬ 
τοχικού Ταμείου Πολιτικών Υπαλλήλων (ΜΤΠΥ). 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 51 του Π.Δ. 422/1981 «Περί 
κωδικοποιήσεως των περί Μετοχικού Ταμείου Πολιτικών 
Υπαλλήλων διατάξεων». 

2. Τις διατάξεις της παρ. 1 του άρθρου 19 του Ν. 
2386/1996 (ΦΕΚ43/Α/1996) «Ρυθμίσεις θεμάτων Εθνικών 
κληροδοτημάτων, δημοσίων και ανταλλαξίμων κτημάτων 
και άλλες διατάξεις», όπως αντικαταστάθηκε με τις δια¬ 
τάξεις της παρ. 5 του άρθρου 12 του Ν. 2443/1996 (ΦΕΚ 
265/Α/1996) «Τροποποίηση και συμπλήρωση του Τελω¬ 
νειακού κώδικα και άλλες διατάξεις». 

3. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ57/Α/2002). 

4. Την υπ’ αριθμ. 14650/ΔΙΟΕ85/17.3.2004 απόφαση 
του Πρωθυπουργού και του Υπουργού Οικονομίας και 
Οικονομικών, «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ519/Β/2004). 

5. Την υπ’ αριθμ. 14/29.3.2005 απόφαση του Διοικητικού 
Συμβουλίου του Μετοχικού Ταμείου Πολιτικών Υπαλλήλων. 

6. Το γεγονός ότι με την απόφαση αυτή προκαλείται δα¬ 
πάνη σε βάροςτου Προϋπολογισμού του ΜΤΠΥ ύψους εί¬ 
κοσι τεσσάρων εκατομμυρίων πεντακοσίων χιλιάδων 
(24.500.000) ευρώ περίπου, για την αντιμετώπιση της 
οποίας για το έτος 2005 έχει εγγράφει σχετική πίστωση 
στον ΚΑΕ 0622, «Μηνιαία μερίσματα», αποφασίζουμε: 

1. Εγκρίνουμε τη χορήγηση εφάπαξ προσωρινού χορη¬ 
γήματος για τις γιορτές του Πάσχα 2005 στους μερισμα- 
τούχους του Μετοχικού Ταμείου Πολιτικών Υπαλλήλων 
που δικαιούνται μέρισμα κατά την 1 ην Μαίου 2005. 

2. Το ποσόν του παραπάνω προσωρινού χορηγήματος 
θα είναι ίσο με ένα μηνιαίο μέρισμα, που δεν μπορεί να εί¬ 
ναι κατώτερο των εβδομήντα εννέα ευρώ και πενήντα 
επτά λεπτών (79,57) και θα καταβληθεί με την πληρωμή 
του μερίσματος της Β'τριμηνίας 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθ. Δ16/56/6/144/Φ. Υπέρ. (3) 

Έγκριση εργασίας νυκτερινής, Κυριακών και εξαιρέσι¬ 
μων ημερών προς συμπλήρωση της υποχρεωτικής φυ¬ 
λάκων - νυκτοφυλάκων υπηρεσιών της ΓΓΔΕ έτους 
2005. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουρ¬ 
γούν και υπαλλήλων του Δημοσίου και άλλες διατάξεις». 

2. Την ανάγκη εργασίας νυκτερινής, Κυριακών και εξαι¬ 
ρέσιμων ημερών προς συμπλήρωση της υποχρεωτικής, 
των φυλάκων - νυκτοφυλάκων, μονίμων και με σύμβαση 
που υπηρετούν στηνΔ/νσηΔ18, στηΔ/νση ΚΕΔΕ και στην 
ΥΑΣ. 

3. Την υπ’ αριθμ. Δ16/01/12/30.12.1998 απόφαση του 
Υπουργού ΠΕ.ΧΩ.Δ.Ε. «Καθορισμός ωραρίου εργασίας 
σε βάρδιες του προσωπικού υπηρεσιών της ΓΓΔΕ που 
απασχολείται σε 24ωρη βάση». 

4. Τις εγκρίσεις υπερωριακής εργασίας και εργασίας 
κατά τις Κυριακές και αργίες του προσωπικού με σύμβα¬ 
ση. 

5. Το γεγονός ότι από την εφαρμογή της απόφασης αυ¬ 
τής προκαλείται δαπάνη 53.900 € που θα καλυφθεί από τις 
εγκεκριμένες πιστώσεις σε βάρος του τακτικού προϋπο¬ 
λογισμού της ΓΓΔΕ έτους 2005 καε 0512 (κωδικός φορέα 
31120), αποφασίζουμε: 

Εγκρίνουμε την εργασία νυκτερινή, Κυριακών και εξαι¬ 
ρέσιμων ημερών προς συμπλήρωση της υποχρεωτικής, 
των φυλάκων - νυκτοφυλάκων μονίμων και με σύμβαση, 
για τους μήνες Φεβρουάριο έως Δεκέμβριο 2005 των κα¬ 
τωτέρω υπηρεσιών. 

1. Δ/νση Οικονομικών Υποθέσεων και Προμηθειών (Δ18) 
Φύλακες - νυκτοφύλακες των αποθηκών Σχιστού - Κε- 

ρατσινίου, του συνεργείου αυτοκινήτου και των κτιρίων 
της ΓΓΔΕ 

Μόνιμο προσωπικό 

13 υπάλληλοι 14.000 ώρες, 24.000 € 

Προσωπικό με σύμβαση 

2 υπάλληλοι 2.400 ώρες, 4.700 € 

2. Δ/νση Κεντρικού Εργαστηρίου Δημ. Έργων (Δ14) 
Φύλακες - νυκτοφύλακες του κτιριακού συγκροτήμα¬ 
τος της Δ/νσης ΚΕΔΕ. 

Μόνιμο προσωπικό 

3 υπάλληλοι 6.300 ώρες, 11.000 € 

Προσωπικό με σύμβαση 

1 υπάλληλος 2.100 ώρες, 4.000 € 

3. Υπηρεσία Αποκατάστασης Σεισμοπλήκτων (ΥΑΣ) 
Φύλακες - νυκτοφύλακες των αποθηκών της ΥΑΣ στον 

Ασπρόπυργο. 

Μόνιμο προσωπικό 
3 υπάλληλοι 4.200 ώρες, 8.000 € 

Προσωπικό με σύμβαση 
1 υπάλληλος 1.400 ώρες, 2.200 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

Ο ΥΠΟΥΡΓΟΣ 

Γ. ΣΟΥΦΛΙ ΑΣ 

Αριθ. Δ16/55/10/144/Φ. Υπέρ. (4) 

Έγκριση υπερωριακής, νυκτερινής, Κυριακών και εξαιρέ¬ 
σιμων ημερών εργασίας του προσωπικού μονίμου και 
με σύμβαση της Δ/νσης ΚΕΣΟ, έτους 2005. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουρ¬ 
γούν και υπαλλήλων του Δημοσίου και άλλες διατάξεις». 

2. Το έγγραφο υπ’ αριθμ. πρωτ. 1197/4.2.2005 της Δ/νσης 
Κατασκευής Έργων Συντήρησης Οδοποιίας (ΔΚΕΣΟ) από 
το οποίο προκύπτει η ανάγκη υπερωριακής, νυκτερινής, Κυ¬ 
ριακών και εξαιρέσιμων ημερών εργασίας για τις τρέχου¬ 
σες υποχρεώσεις εκτέλεσης, επίβλεψης και συντήρησης 
των έργων στην ευρύτερη περιφέρεια Αττικής καθώς και 
για την αντιμετώπιση εκτάκτων καιρικών φαινομένων. 

3. Την υπ’ αριθμ. πρωτ. Δ16/01/12/30.12.1998 απόφαση 
του Υπουργού ΠΕ.ΧΩ.Δ.Ε. «Καθορισμός ωραρίου εργα¬ 
σίας σε βάρδιες του προσωπικού υπηρεσιών της ΓΓΔΕ 
που απασχολείται σε 24ωρη βάση». 

4. Τις εγκρίσεις υπερωριακής εργασίας και εργασίας κα¬ 
τά τις Κυριακές και αργίες του προσωπικού με σύμβαση. 

5. Το γεγονός ότι από την εφαρμογή της απόφασης αυ¬ 
τής προκαλείται δαπάνη 315.000€πουθα καλυφθεί από τις 
εγκεκριμένες πιστώσεις σε βάρος του τακτικού προϋπολο¬ 
γισμού της ΓΓΔΕ έτους 2005 (καε 0511 137.000 € και καε 
0512 178.000 € - κωδικός φορέα 31120), αποφασίζουμε: 

Εγκρίνουμε την υπερωριακή εργασία, νυκτερινή, Κυρια¬ 
κών και εξαιρέσιμων ημερών προς συμπλήρωσης της 
εβδομαδιαίας υποχρεωτικής και πέραν της υποχρεωτι¬ 
κής, του προσωπικού μονίμου και με σύμβαση, της Δ/νσης 
Κατασκευής Έργων Συντήρησης Οδοποιίας (ΔΚΕΣΟ) που 
απασχολείται στα συνεργεία διαγράμμισης οδών, ηλε- 
κτροφωτισμού, σηματοδότησης, συντήρησης πρασίνου, 
καθώς και για την αντιμετώπιση εκτάκτων καιρικών φαινο¬ 
μένων για τους μήνες Φεβρουάριο έως Δεκέμβριο 2005. 

Υπερωριακή εργασία μονίμου προσωπικού 

340 υπάλληλοι 45.000 ώρες εργασίας, 126.000 € (καε 
0511) 

Υπερωριακή εργασία προσωπικού με σύμβαση 

21 υπάλληλοι 2.400 ώρες εργασίας, 11.000 € (καε 0511) 

Νυκτερινή εργασία και εργασία Κυριακών και εξαιρέσι¬ 
μων ημερών προς συμπλήρωση της εβδομαδιαίας υποχρε¬ 
ωτικής και πέραν της υποχρεωτικής μόνιμου προσωπικού 

340 υπάλληλοι 90.000 ώρες εργασίας, 166.000 € (καε 
0512) 

Νυκτερινή εργασία και εργασία Κυριακών και εξαιρέσιμων 
ημερών προς συμπλήρωση της εβδομαδιαίας υποχρεωτι¬ 
κής και πέραν της υποχρεωτικής προσωπικού με σύμβαση 

21 υπάλληλοι 5.000 ώρες εργασίας, 12.000 € (καε 0512) 

Οι ώρες υπερωριακής εργασίας δεν θα υπερβαίνουντις 
60 ώρες το μήνα για κάθε μόνιμο υπάλληλο και 120 ώρες 
συνολικά για κάθε υπάλληλο με σύμβαση. Ειδικά, στην 
καθ’ υπέρβαση εργασία οι ώρες νυκτερινών, Κυριακών 
και εξαιρέσιμων ημερών δεν μπορεί να υπερβαίνουν τις 
16 ώρες κατά περίπτωση το μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Αριθ. οικ. 200270 (5) 

Καθορισμός της ειδικής έντυπης δήλωσης και των υπο¬ 
βαλλόμενων από τους υπόχρεους σε προσλήψεις φο¬ 
ρείς δικαιολογητικών, για την εφαρμογή του άρθρου 6 
του Ν. 2643/1998. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2. Τις διατάξεις των άρθρων 2,6 και 12 του Ν. 2643/1998 
(220 Α') «Μέριμνα για την απασχόληση προσώπων ειδικών 
κατηγοριών και άλλες διατάξεις». 

3. Τις διατάξεις της παρ. 8 του άρθρου 31 του Ν. 
2956/2001 (258 Α'). 

4. Τις διατάξεις της παρ. 1 του άρθρου 11 του Ν. 
3227/2004 (31 Α'). 

5. Το γεγονός ότι, η έκδοση της απόφασης αυτής δεν 
προκαλεί δαπάνη σε βάρος του κρατικού προϋπολογι¬ 
σμού, αποφασίζουμε: 

1. Καθορίζουμε τον τύπο της ειδικής έντυπης δήλωσης 
που συμπληρώνουν οι επιχειρήσεις ή εκμεταλλεύσεις ελ¬ 
ληνικές ή ξένες, που λειτουργούν στην Ελλάδα με οποια¬ 
δήποτε μορφή και οι φορείς του δημοσίου τομέα, που 
αναφέρονται στην παρ. 8 του άρθρου 2 του Ν. 2643/1998, 
καθώς και οι θυγατρικές τους εταιρείες, εφόσον απασχο¬ 
λούν προσωπικό πάνω από 50 άτομα και υποχρεούνται να 
υποβάλλουν κατά το χρονικό διάστημα από 2 α Ιανουάριου 
έως 31 η Μάίου εκάστου έτους, στις επιτροπές του άρ¬ 
θρου 9 του ίδιου Νόμου. Η ειδική έντυπη δήλωση παρέ¬ 
χεται στους υπόχρεους φορείς από τον Ο.Α.Ε.Δ. 

2. Η αναφερόμενη στην παρ. 1 ειδική έντυπη δήλωση, 
αποτελεί αναπόσπαστο μέρος της παρούσας απόφασης 
και περιλαμβάνει τα εξής στοιχεία: 

• Επωνυμία της επιχείρησης, εκμετάλλευσης ή του φο¬ 
ρέα της παρ. 8 του άρθρου 2, ονοματεπώνυμο υπεύθυ¬ 
νου, ταχυδρομική διεύθυνση της έδρας, τηλέφωνο και 
Α.Φ.Μ. 

• Το απασχολούμενο από την επιχείρηση, εκμετάλλευ¬ 
ση ή φορέα της παρ. 8 του άρθρου 2, τακτικό προσωπικό 
σε κάθε μία από τις Νομαρχιακές Αυτοδιοικήσεις της χώ¬ 
ρας, στις οποίες η επιχείρηση, εκμετάλλευση ή φορέα 
της παρ. 8 του άρθρου 2, δραστηριοποιείται (έδρα, ή και 
υποκαταστήματα). 

Στο τακτικό προσωπικό δεν συμπεριλαμβάνονται αυτοί 
που έχουν προσληφθεί για σύντομο χρονικό διάστημα 
(π.χ. απασχολούμενοι με σύμβαση εργασίας ορισμένου 
χρόνου, εποχιακά απασχολούμενοι). 

• Τον αριθμό των εργαζομένων που έχουν τα χαρακτη¬ 
ριστικά της παρ. 1 του άρθρου 1 του Ν. 2643/1998 και 
έχουν προσληφθεί οικειοθελώς από την επιχείρηση. 

• Τον αριθμό των υποχρεωτικά τοποθετηθέντων κατά 
κατηγορία προστασίας και συνολικά στην επιχείρηση, εκ¬ 
μετάλλευση, ή το φορέα της παρ. 8 του άρθρου 2, σε κά¬ 
θε Νομαρχιακή Αυτοδιοίκηση μέχρι σήμερα, βάσει του Ν. 
2643/1998, ή του Ν. 1648/1986, ή προγενέστερων αυτών 
που περιλαμβάνουν αναγκαστικού δικαίου περί προσλή¬ 
ψεων διατάξεις. 

Ως υποχρεωτικά τοποθετηθέντες λογίζονται και οι 
ΑΜΕΑπου ενώ ολοκλήρωσαντο πρόγραμμα Νέων Θέσε¬ 
ων Εργασίας (Ν.Θ.Ε.) εξακολουθούν να απασχολούνται 
στην επιχείρηση. 

• Κύριες απασχολούμενες ειδικότητες προσωπικού, 
καθώς και επιθυμητές προς τοποθέτηση ειδικότητες προ¬ 
σωπικού. 

3. Η ειδική έντυπη δήλωση πρέπει να συνοδεύεται από 
τα εξής δικαιολογητικά: 

α) Φωτοαντίγραφο της τελευταίας κατατεθείσας στην 
οικεία Επιθεώρηση Εργασίας, κατάστασης προσωπικού, 
ή των καταστάσεων προσωπικού στην περίπτωση ύπαρ¬ 
ξης υποκαταστημάτων. 

β) Ονομαστική κατάσταση των προσώπων που έχουν 
υποχρεωτικά τοποθετηθεί στην υπόχρεη επιχείρηση, εκ¬ 
μετάλλευση ή φορέα. Στην κατάσταση αυτή πρέπει να γί¬ 
νεται μνεία του πρακτικού τοποθέτησής τους (αριθμός 
πρακτικού, ημερομηνία έκδοσής του και η Επιτροπή που 
το έχει εκδώσει), της κατηγορίας που ανήκουν οι προ- 
στατευόμενοι αυτοί (πολύτεκνοι, άτομα με ειδικές ανά¬ 
γκες κ.λ.π.), του Νόμου δυνάμει του οποίου τοποθετήθη¬ 
καν και του Νομού στον οποίο απασχολούνται. 

Στην περίπτωση απασχόλησης ΑΜΕΑ μετά την ολοκλή¬ 
ρωση του προγράμματος Ν.Θ.Ε., η οποία λογίζεται ως 
αναγκαστική τοποθέτηση, η επιχείρηση δηλώνει το ονο¬ 
ματεπώνυμο του απασχολούμενου, το πρόγραμμα 
Ν.Θ.Ε. στο οποίο συμμετείχε και τον χρόνο υλοποίησης 
του. 

Η αρμόδια για τηνπροκήρυξη Περιφερειακή Διεύθυνση 
ή Τοπική Υπηρεσία στην οποία εδρεύει η Επιτροπή του 
άρθρου 9, ελέγχει την ακρίβεια των δηλουμένων στοιχεί¬ 
ων. 

γ) Προκειμένου η επιχείρηση, η εκμετάλλευση, ή ο φο¬ 
ρέας να αποδείξει ότι απασχολεί οικειοθελώς πρόσωπα 
της κατηγορίας των πολυτέκνων θα πρέπει να προσκομί¬ 
σει πιστοποιητικό προερχόμενο από το Δήμο ή από την 
Ανώτατη Συνομοσπονδία Πολυτέκνων Ελλάδος, από το 
οποίο να αποδεικνύεται η πολυτεκνική ιδιότητα. 

Στο εν λόγω πιστοποιητικό θα πρέπει να σημειωθεί από 
την επιχείρηση το ονοματεπώνυμο του οικειοθελώς προ- 
σληφθέντος. 

δ) Προκειμένου η επιχείρηση, η εκμετάλλευση, ή ο φο¬ 
ρέας να αποδείξει ότι απασχολεί οικειοθελώς πρόσωπο 
της κατηγορίας των ατόμων με ειδικές ανάγκες θα πρέπει 
να προσκομίσει απόφαση πρωτοβάθμιας Υγειονομικής 
Επιτροπής Αναπηρίας του ΙΚΑ, από την οποία προσδιορί¬ 
ζεται η χρόνια σωματική ή πνευματική ή ψυχική πάθηση ή 
βλάβη, καθώς και το ποσοστό αναπηρίας του ΑΜΕΑ, το 
οποίο θα πρέπει να είναι 50% και άνω. 

ε) Προκειμένου η επιχείρηση, η εκμετάλλευση, ή ο φο¬ 
ρέας να αποδείξει ότι απασχολεί οικειοθελώς πρόσωπα 
της κατηγορίας έμμεση ΑΜΕΑ (προστασία αντλείγονέας, 
σύζυγος ή αδελφός), θα πρέπει να προσκομίσει απόφαση 
πρωτοβάθμιας Υγειονομικής Επιτροπής Αναπηρίας του 
ΙΚΑ, από την οποία προσδιορίζεται το βαρύ σωματικό ή 
ψυχικό πρόβλημα καθώς και το ποσοστό αναπηρίας του 
ΑΜΕΑ, το οποίο θα πρέπει να είναι 67% και άνω. 

Στο εν λόγω πιστοποιητικό θα πρέπει να σημειωθεί από 
την επιχείρηση το ονοματεπώνυμο του οικειοθελώς προ- 
σληφθέντος. 

στ) Προκειμένου η επιχείρηση, η εκμετάλλευση, ή ο φο¬ 
ρέας να αποδείξει ότι απασχολεί οικειοθελώς πρόσωπο 
της κατηγορίας των τέκνων αγωνιστών Εθνικής Αντίστα¬ 
σης και τέκνων αναπήρων, θυμάτων πολέμου κ.λ.π., θα 
πρέπει να προσκομίσει πιστοποιητικό από την υπηρεσία 
ΓΕΕΘΑ - ΔΕΠΑΘΑτου Υπουργείου Εθνικής Άμυνας, που 
θα αποδεικνύειτις ανωτέρω ιδιότητες. 


ζ) Όσες επιχειρήσεις, ή εκμεταλλεύσεις ή φορείς εμ¬ 
φανίζουν στους ισολογισμούς, των δύο προηγούμενων 
ετών, του έτους υποβολής της ανωτέρω δήλωσης, αρνη¬ 
τικό αποτέλεσμα (ζημία) υποχρεούνται να συνυποβάλουν 
με τη δήλωση αντίγραφα των ισολογισμών, επικυρωμένα 
από τα αρμόδια όργανα της επιχείρησης, από τα οποία να 
προκύπτει το ως άνω αρνητικό αποτέλεσμα. 

4. Η υποχρέωση της επιχείρησης, εκμετάλλευσης ή του 
φορέα της παρ. 8του άρθρου 2του Ν. 2643/1998 να προ¬ 
σλαμβάνει τα πρόσωπα που αναφέρονται στο άρθρο 1 
του ίδιου Νόμου σε ποσοστό οκτώ τοις εκατό έχει εκπλη¬ 
ρωθεί, όταν, πανελλαδικά, έχει τοποθετηθεί στην επιχεί¬ 
ρηση, εκμετάλλευση ή το φορέα της παρ. 8 του άρθρου 2 
ο αριθμός προσώπων που αναλογεί στο συνολικό ποσο¬ 
στό οκτώ τοις εκατό (8%). 

5. Ειδικότερα, οι οργανισμοί κοινής ωφέλειας, οι τράπε¬ 
ζες και οι φορείς του δημοσίου τομέα που αναφέρονται 
στην παρ. 8 του άρθρου 2 του Ν. 2643/1998, υποχρεού- 
νται να δηλώσουν επιπλέον τις κενές θέσεις τηλεφωνη¬ 
τών οικιακών τηλεφωνικών κέντρων και τις κενές θέσεις 
κλητήρων, νυχτοφυλάκων, καθαριστών - καθαριστριών, 
θυρωρών, κηπουρών και τραπεζοκόμων, προκειμένου να 
εφαρμοστούν οι διατάξεις της παρ. 5 του άρθρου 2 του Ν. 
2643/1998. 

6. Επίσης οι φορείς της παρ. 8 του άρθρου 2 του Ν. 
2643/1998, υποχρεούνται να δηλώσουντο συνολικό αριθ¬ 
μό των δικηγόρων που απασχολούν στη νομική τους υπη¬ 
ρεσία, προκειμένου να εφαρμοστούν οι διατάξεις της 
παρ. 6του άρθρου 2του Ν. 2643/1998. 

7. Η μη υποβολή της αναφερόμενης στην παρ. 1 της πα¬ 
ρούσας απόφασης ειδικής έντυπης δήλωσης, ή η εκπρό¬ 
θεσμη υποβολή αυτής, καθώς και η καταχώρηση ψευδών 
ή ανακριβών στοιχείων συνεπάγεται την επιβολή των προ- 
βλεπομένων στο άρθρο 12 του Ν. 2643/1998 διοικητικών 
κυρώσεων. 

Επίσης η ανακρίβεια των δηλουμένων στοιχείων επισύ¬ 
ρει τις ποινικές κυρώσεις του Ν. 1599/1986. 

8. Η ειδική έντυπη δήλωση και τα συνυποβαλλόμενα δι- 
καιολογητικά αποστέλλονται στην χωρικά αρμόδια Πρω¬ 
τοβάθμια Επιτροπή. 

Στην περίπτωση ύπαρξης υποκαταστημάτων η ειδική 
έντυπη δήλωση αποστέλλεται σε όλες τις αρμόδιες Πρω¬ 
τοβάθμιες Επιτροπές. Σε κάθε μία δε από αυτές συναπο- 
στέλλονται και τα δικαιολογητικά που τις αφορούν. 

Με προηγούμενες αποφάσεις μας καθορίσαμε τη χωρι¬ 
κή αρμοδιότητα των Επιτροπών του άρθρου 9 του Ν. 
2643/1998 ως κατωτέρω: 

1. Με έδρα την Αθήνα, υπάγονται οι Νομαρχιακές Αυτοδι¬ 
οικήσεις Αθηνών, Πειραιώς, Ανατολικής καιΔυτικής Αττικής. 

2. Με έδρα την Θεσσαλονίκη υπάγονται οι Νομαρχιακές 
Αυτοδιοικήσεις: Θεσσαλονίκης, Χαλκιδικής, Κιλκίς, Πέλ¬ 
λας, Πιερίας και Ημαθίας. 

3. Με έδρα την Πάτρα υπάγονται οι Νομαρχιακές Αυτο¬ 
διοικήσεις: Αχάΐας, Ηλείας, Αιτωλοακαρνανίας, Κεφαλλη¬ 
νίας και Ζακύνθου. 

4. Με έδρα την Λάρισα υπάγονται οι Νομαρχιακές Αυ¬ 
τοδιοικήσεις: Λάρισας, Μαγνησίας, Τρικάλων και Καρδί¬ 
τσας. 

5. Με έδρα την Λαμία υπάγονται οι Νομαρχιακές Αυτο¬ 
διοικήσεις: Φθιώτιδας, Ευρυτανίας, Φωκίδας, Εύβοιας 
και Βοιωτίας. 

6. Με έδρα την Κοζάνη υπάγονται οι Νομαρχιακές Αυτο¬ 
διοικήσεις: Κοζάνης, Φλώρινας, Καστοριάς και Γρεβενών. 

7. Με έδρα τα Ιωάννινα υπάγονται οι Νομαρχιακές Αυ¬ 
τοδιοικήσεις: Ιωαννίνων, Άρτας, Πρέβεζας, Θεσπρωτίας, 
Λευκάδος και Κέρκυρας. 

8. Με έδρα την Τρίπολη υπάγονται οι Νομαρχιακές Αυ¬ 
τοδιοικήσεις: Αρκαδίας, Αργολίδας, Κορινθίας, Λακωνίας 
και Μεσσηνίας. 

9. Με έδρα το Ηράκλειο υπάγονται οι Νομαρχιακές Αυ¬ 
τοδιοικήσεις: Ηρακλείου, Ρεθύμνης,ΧανίωνκαιΛασηθίου. 

10. Με έδρα την Καβάλα υπάγονται οι Νομαρχιακές Αυ¬ 
τοδιοικήσεις: Καβάλας, Δράμας και Σερρών. 

11. Με έδρα την Κομοτηνή υπάγονται οι Νομαρχιακές 
Αυτοδιοικήσεις: Έβρου, Ροδόπης και Ξάνθης. 


12. Με έδρα τη Σύρο υπάγεται η Νομαρχιακή Αυτοδιοί¬ 
κηση Κυκλάδων. 

13. Με έδρα τη Ρόδο υπάγεται η Νομαρχιακή Αυτοδιοί¬ 
κηση Δωδεκανήσου. 

14. Με έδρα τη Μυτιλήνη υπάγονται οι Νομαρχιακές Αυ¬ 
τοδιοικήσεις: Λέσβου, Χίου και Σάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

Ο ΥΠΟΥΡΓΟΣ 

Π. ΠΑΝΑΓΙΩΤΟΠΟΥΛΟΣ 


ΔΗΛΩΣΗ ΣΤΟΙΧΕΙΩΝ ΑΡΘΡΟΥ 6 ΠΑΡ.1 Ν.2643/98 

ΕΠΩΝΥΜΙΑ ΕΠΙΧΕΙΡΗΣΗΣ Η ΦΟΡΕΑ. 

ΤΑΧ.Δ/ΝΣΗ. 

ΤΗΛ. 

ΑΦΜ. 

ΟΝΟΜ/ΜΟ ΥΠΕΥΘΥΝΟΥ. 


Προς 

ΤΗΝ Α7ΒΑΘΜΙΑ ΕΠΙΤΡΟΠΗ 

1.Στοιχεία επιχείρησης ή φορέα (ο πίνακας συμπληρώνεται από το κεντρικό κατάστημα) 


ΝΟΜΟΣ 

* ΑΠΑΣΧΟΛΟΥΜΕΝΟ 
ΤΑΚΤΙΚΟ 

ΠΡΟΣΩΠΙΚΟ (ΥΠΑΛΛ- 
ΕΡΓΑΤ/ΤΕΣ ΚΑΙ 
ΒΟΗΘ/ΚΟ ΠΡΟΣ/ΚΟ) 

ΣΥΝΟΛΟ 

ΟΙΚΕΙΟΘΕΛΩΝ 

ΠΡΟΣΛΗΨΕΩΝ 
(υτταγομένων στο 
Ν. 2643/98) 

ΑΡΙΘΜΟΣ ΥΠΟΧΡΕΩΤΙΚΩΝ ΠΡΟΓΕΝΕΣΤΕΡΩΝ ΤΟΠΟΘΕΤΗΣΕΩΝ 

ΠΟΛΥΤΕΚΝΟΙ 

Α.ΜΕ.Α 

ΕΘΝΙΚΗ 

ΑΝΤΙΣΤΑΣΗ 

ΕΜΜΕΣΗ 

ΑΜΕΑ 

ΑΝΑΠΗΡΟΙ 

ΠΟΛΕΜΟΥ 

ΣΥΝΟΛΟ 



















































































ΣΥΝΟΛΟ 









* Δεν συνυπολογίζονται οι προσλαμβανόμενοι για το σύντομο χρονικό διάστημα 


2.Στοιχεία φορέων του άρθρου 2 της παρ. 8,για την εφαρμογή της παρ. 6 Ν. 2643/98 

(ο πίνακας συμπληρώνεται από το κεντρικό κατάστημα) 


ΝΟΜΟΣ 

ΣΥΝΟΛΟ 

ΑΠΑΣΧΟΛΟΥΜΕΝΩΝ 

ΔΙΚΗΓΟΡΩΝ 

ΑΡΙΘΜΟΣ ΥΠΟΧΡΕΩΤΙΚΩΝ ΠΡΟΓΕΝΕΣΤΕΡΩΝ ΤΟΠΟΘΕΤΗΣΕΩΝ 

ΠΟΛΥΤΕΚΝΟΙ 

Α.ΜΕ.Α 

ΕΘΝΙΚΗ 

ΑΝΤΙΣΤΑΣΗ 

ΕΜΜΕΣΗ ΑΜΕΑ 

ΑΝΑΠΗΡΟΙ 

ΠΟΛΕΜΟΥ 

ΣΥΝΟΛΟ 


















































































ΣΥΝΟΛΟ 

3. Στοιχεία φορέων άρθρου 2 της παρ. 5β' Ν. 2643/98(ο πίνακας συμπληρώνεται από το κεντρικό κατάστημα) 


ΝΟΜΟΣ 

ΣΥΝΟΛΟ ΚΕΝΩΝ 

ΘΕΣΕΩΝ * 

Κλητήρες, νυχτοφύ 
λα κες, κα θα ριστές- 
καθ/στριες,θυρωροί 
,κηπουροί & 
τραπεζοκόμοι (ανά 
ειδικότητα) 

ΑΡΙΘΜΟΣ ΥΠΟΧΡΕΩΤΙΚΩΝ ΠΡΟΓΕΝΕΣΤΕΡΩΝ ΤΟΠΟΘΕΤΗΣΕΩΝ 

Περιγραφή 

ειδικότητας 

Α.ΜΕ.Α 

ΕΘΝΙΚΗ 

ΑΝΤΙΣΤΑΣΗ 

ΑΝΑΠΗΡΟΙ 

ΠΟΛΕΜΟΥ 

ΣΥΝΟΛΟ 


























































ΣΥΝΟΛΟ 








* Οι υποχρεωτικές προγενέστερες τοποθετήσεις του πίνακα 3 δεν συμπεριλαμβάνονται στο πίνακα 1 


4. Στοιχεία φορέων άρθρου 2 της παρ. 5α' Ν. 2643/98(ο πίνακας συμπληρώνεται από το κεντρικό κατάστημα) 


ΝΟΜΟΣ 















* Οι υποχρεωτικές προγενέστερες τοποθετήσεις τυφλών τηλεφωνητών δεν συμπεριλαμβάνονται στο πίνακα 1 



ΚΥΡΙΕΣ ΑΠΑΣΧΟΛΟΥΜΕΝΕΣ 
ΕΙΔΙΚΟΤΗΤΕΣ 

1 


2 


3 


4 


5 




ΕΠΙΘΥΜΗΤΕΣ ΠΡΟΣ ΤΟΠΟΘΕΤΗΣΗ 
ΕΙΔΙΚΟΤΗΤΕΣ 

1 


2 


3 


4 


5 



Ημερομηνία 


Σφραγίδα Επιχείρησης - Υπογραφή υπευθύνου 

Αριθ. οικ. 11280 (6) 

Κήρυξη υποχρεωτικής της από 18.3.2005 ΣΣΕ2005 μεταξύ 
των εργαζομένων και επιχειρήσεων του κλάδου Αμμο¬ 
βολών - Χρωματισμών - Καθαρισμών και λοιπών συνα¬ 
φών επαγγελμάτων για εργασίες που γίνονται σε πλοία 
και βιομηχανικές εγκαταστάσεις, πλωτά και μη μέσα, εί¬ 
τε αυτά βρίσκονται στη θάλασσα, είτε στην ξηρά. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/1990 (ΦΕΚ27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 28 ης Μαρτίου 2005. 

4. Ταστοιχείατουφακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την από 18.3.2005 ΣΣΕ 
2005 για τους όρους αμοιβής και εργασίας μεταξύ των 
εργαζομένων και επιχειρήσεων του κλάδου Αμμοβολών, 
χρωματισμών - καθαρισμών και λοιπών συναφών επαγ¬ 
γελμάτων για εργασίες που γίνονται σε πλοία και βιομη¬ 
χανικές εγκαταστάσεις, πλωτά και μη μέσα, είτε αυτά βρί¬ 
σκονται στη θάλασσα, είτε στην ξηρά για όλους τους ερ¬ 
γοδότες και εργαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 21.3.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 11281 (7) 

Κήρυξη υποχρεωτικής της από 8 Ιουλίου 2004 ΣΣΕ για 
τους όρους αμοιβής και εργασίας των Ηλεκτρονικών, 
Πτυχιούχων Ανωτέρων σχολών όλης της χώρας. 

Ο ΥΦΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 28 ης Μαρτίου 2005. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΔΑ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος, αποφασίζουμε: 


1) Κηρύσσουμε υποχρεωτική την από 8 Ιουλίου 2004 
ΣΣΕ για τους όρους αμοιβής και εργασίας των Ηλεκτρο¬ 
νικών, Πτυχιούχων Ανωτέρων Σχολών όλης της χώρας για 
όλους τους εργοδότες και εργαζομένους του που αφορά 
αυτή. 

2) Η ισχύς της απόφασης αυτής αρχίζει από 8.3.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. ΔΥΙδ/οικ 36858 (8) 

Σύσταση Ομάδας Διοίκησης Έργου για την μελέτη, επε¬ 
ξεργασία και τον καθορισμό προϋποθέσεων σχετικών 
με τη δημιουργίας Ατομικού Δελτίου Υγείας Μαθητή. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. του άρθρου 18 παρ. 18 του Ν. 2503/1997 (Φ.Ε.Κ. 
107/30.5.1997 τεύχος Α') «Διοίκηση Οργάνωση, στελέχω- 
σητης Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

β.του άρθρου 27τουΝ. 2081/1992 (Φ.Ε.Κ. 154/15.9.1992) 
τ. Α'), με το οποίο προστέθηκε άρθρο 29Αστο Ν. 1558/1985 
(Φ.Ε.Κ. 137/1985 τ. Α'), όπως τελικά αντικαταστάθηκε με το 
άρθρο 1 του Ν. 2469/1997 (Φ.Ε.Κ. 38/14.3.1997 τεύχος Α') 
«Περιορισμός και Βελτίωση της αποτελεσματικότητας των 
κρατικών δαπανών και άλλες διατάξεις». 

γ. το από 8.2.2005 Υπηρεσιακό Σημείωμα της Διεύθυν¬ 
σης Δημόσιας Υγιεινής του Υπουργείου Υγείας και Κοι¬ 
νωνικής Αλληλεγγύης. 

2. Την αναγκαιότητα του καθορισμού προϋποθέσεων 
σχετικών με τη δημιουργία Ατομικού Δελτίου Υγείας 
(Α.Δ.Υ.) των μαθητών καθώς και με την ευθύνη τήρησης 
του από τους διευθυντές των σχολικών μονάδων πρωτο¬ 
βάθμιας και δευτεροβάθμιας εκπαίδευσης. 

3. Για το λόγο αυτό κρίνεται αναγκαία η κατ’ εξουσιοδό¬ 
τηση της παρ. 18 του άρθρου 18 του Ν. 2503\1997, σύ¬ 
σταση και λειτουργία στο Υπουργείο Υγείας και Κοινωνι¬ 
κής Αλληλεγγύης, Ομάδα Διοίκησης Έργου, προκειμέ- 
νου να μελετήσει, επεξεργαστεί και καθορίσει τις 
προϋποθέσεις σχετικές με τον καθορισμό του τύπου και 
του περιεχομένου των Ατομικών Δελτίων Υγείας (Α.Δ.Υ.), 
τα θέματα ενημέρωσης τους και κάθε αναγκαία λεπτομέ¬ 
ρεια. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού με δεδομένο ότι η σχετική δαπάνη θα 
προκύψει από την έκδοση κοινής υπουργικής απόφασης 
για τον καθορισμό αμοιβής ή αποζημίωσης, αποφασίζουμε: 

I. Συνιστούμε στο Υπουργείο Υγείας και Κοινωνικής Αλ¬ 
ληλεγγύης Ομάδα Διοίκησης Έργου (Ο.Δ.Ε.) η οποία 
αποτελείται από μέλη του ΔΕΠ Α.Ε.Ι., έμπειρα στελέχη 

δημοσίων υπηρεσιών και φορέωντου Δημοσίου τομέα, εν 
ενεργεία ή μη, εμπειρογνώμονες του δημοσίου και ιδιωτι¬ 
κού τομέα, ο αριθμός των οποίων δεν μπορεί να υπερβαί¬ 
νει τα δέκα (10) μέλη. 

Η λόγω ομάδα υποστηρίζεται από μονομελή γραμμα¬ 
τεία, η οποία διορίζεται με τον αναπληρωτή της. 

II. Πρόεδρος της Ομάδας Διοίκησης Έργου ορίζεται 
ένα έκτων μελών της Ομάδας, με ειδική γνώση και εμπει¬ 
ρία στην εκτέλεση παρόμοιου έργου. 

III. Η Ομάδα συνεδριάζει εντός και εκτός ωρών εργα¬ 
σίας των δημοσίων υπηρεσιών σε κτίριο του Υπουργείου 
Υγείας και Κοιν. Αλληλεγγύης και δύναται να λειτουργή¬ 
σει και σε κλιμάκια που ορίζονται από τον Πρόεδρο της 
Ομάδας, τα οποία εκτελούν το έργο τους εντός και εκτός 
ωραρίου υπηρεσίας των δημοσίων υπηρεσιών. 

IV. Ειδικότερα το έργο της Ομάδας συνίσταται: 

Στην υποβολή προτάσεων με περιεχόμενο τον καθορι¬ 
σμό του τύπου και του περιεχομένου των Ατομικών Δελ¬ 
τίων Ταυτότητας (Α.Δ.Υ.) των μαθητών, τα θέματα ενημέ¬ 
ρωσης τους καθώς και κάθε αναγκαία λεπτομέρεια. 

V. Η εν λόγω Ομάδα Διοίκησης Έργου προβλέπεται να 
ολοκληρώσειτοέργοτηςσεχρονικόδιάστημαδύο (2) μη¬ 
νών από την έναρξη των εργασιών της. 

VI. Η Ομάδα Διοίκησης Έργου συντάσσει ανά μήνα 
πρωτόκολλο προόδου των εργασιών της το οποίο υπο¬ 
βάλλει στον Υπουργό Υγείας και Κοιν. Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΥΓΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΔΥΙ δ/οικ 36852 (9) 

Σύσταση Ομάδας Διοίκησης Έργου για τον εκσυγχρονι¬ 
σμό και την ταξινόμηση της Υγειονομικής Νομοθεσίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. του άρθρου 18 παρ. 18 του Ν. 2503/1997 (Φ.Ε.Κ. 
107/30.5.1997τεύχος Α') «Διοίκηση Οργάνωση, στελέχω- 
σητης Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις», 

β.του άρθρου 27του Ν. 2081/1992 (Φ.Ε.Κ. 154/15.9.1992 
τεύχος Α') με το οποίο προστέθηκε άρθρο 29Α στο Ν. 
1558/1985 (Φ.Ε.Κ. 137/1985 τ. Α'), όπως τελικά αντικατα- 
στάθηκε με το άρθρο 1 του Ν. 2469/1997 (Φ.Ε.Κ. 
38/14.3.1997 τεύχος Α') «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις», 

γ. τα από 13.12.04 και 7.2.2005 Υπηρεσιακά Σημειώμα¬ 
τα της Διεύθυνσης Δημόσιας Υγιεινής του Υπουργείου 
Υγείας και Κοινωνικής Αλληλεγγύης, 


2. Την αναγκαιότητα του καθορισμού προϋποθέσεων σχε¬ 
τικών με τον εκσυγχρονισμό και την «ταξινόμηση της Υγειο¬ 
νομικής Νομοθεσίας, σε αντικατάσταση της Α1β/8577/83 
Υγειονομικής διάταξης. 

3. Για το λόγο αυτό κρίνεται αναγκαίος η κατ’ εξουσιο¬ 
δότηση της παρ. 18 του αρ. 18 του Ν. 2503/1997, σύστα¬ 
ση και λειτουργία στο Υπουργείο Υγείας και Κοινωνικής 
Αλληλεγγύης, Ομάδα Διοίκησης Έργου, προκειμένου να 
καθορίσει τις προϋποθέσεις για τον εκσυγχρονισμό και 
τηνταξινόμηση της Υγειονομικής Νομοθεσίας, σε αντικα¬ 
τάσταση της Α1 β/8577/83 Υγειονομικής διάταξης. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού με δεδομένο ότι η σχετική δαπάνη θα 
προκύψει από την έκδοση κοινής υπουργικής απόφασης 
για τον καθορισμό αμοιβής ή αποζημίωσης, αποφασί¬ 
ζουμε: 

I. Συνιστούμε, στο Υπουργείο Υγείας και Κοινωνικής Αλ¬ 
ληλεγγύης Ομάδα Διοίκησης Έργου (Ο.Δ.Ε.) η οποία 
αποτελείται από μέλη ΔΕΠ Α.Ε.Ι., έμπειρα στελέχη δημο¬ 
σίων υπηρεσιών και φορέων του Δημοσίου Τομέα, εν 
ενεργεία ή μη, εμπειρογνώμονες του δημοσίου και ιδιωτι¬ 
κού τομέα και ειδικότερα από υγειονομικούς υπαλλήλους 
των Νομαρχιακών Αυτοδιοικήσεων, εκπροσώπους άλλων 
συναρμοδίων Υπουργείων αλλά και υγειονομικούς υπαλ¬ 
λήλους του Υπουργείου Υγείας και Κοιν. Αλληλεγγύης, ο 
αριθμός των οποίων δεν μπορεί να υπερβαίνει τα δέκα 
(10) μέλη. 

Η εν λόγω ομάδα υποστηρίζεται από μονομελή γραμ¬ 
ματεία, η οποία διορίζεται με τον αναπληρωτή της. 

II. Πρόεδρος της Ομάδας Διοίκησης Έργου ορίζεται 
ένα εκ των μελών της Ομάδας, με ειδική γνώση και εμπει¬ 
ρία στην εκτέλεση παρόμοιου έργου. 

III. Η Ομάδα συνεδριάζει εντός και εκτός ωρών εργα¬ 
σίας των δημοσίων υπηρεσιών σε κτίριο του Υπουργείου 
Υγείας και Κοιν. Αλληλεγγύης και δύναται να λειτουργή¬ 
σει και σε κλιμάκια που ορίζονται από τον Πρόεδρο της 
Ομάδας, τα οποία εκτελούν το έργο τους εντός και εκτός 
ωραρίου υπηρεσίας των δημοσίων υπηρεσιών. 

IV. Ειδικότερα το έργο της Ομάδας συνίσταται: 

Στην υποβολή προτάσεων με περιεχόμενο τον καθορι¬ 
σμό προϋποθέσεων για τον εκσυγχρονισμό και την ταξι¬ 
νόμηση της Υγειονομικής Νομοθεσίας, σε αντικατάσταση 
της Α1 β/8577/83 Υγειονομικής διάταξης. 

V. Η εν λόγω Ομάδα Διοίκησης Έργου προβλέπεται να 
ολοκληρώσει το έργο της σε χρονικό διάστημα έξι (6) μη¬ 
νών από την έναρξη των εργασιών της. 

VI. Η Ομάδα Διοίκησης Έργου συντάσσει ανά μήνα 
πρωτόκολλο προόδου των εργασιών της το οποίο υπο¬ 
βάλλει στον Υπουργό Υγείας και Κοιν. Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΥΓΕΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΝΙΚΗΤΑΣ ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




